BJC บวก 2% รับอานิสงส์เทศกาลปีใหม่ หลัง “ศูนย์วิจัยกสิกรไทย” คาดเงินสะพัดกว่า 3 หมื่นลบ.
BJC บวก 2% รับอานิสงส์เทศกาลปีใหม่ หลัง "ศูนย์วิจัยกสิกรไทย" คาดเงินสะพัดกว่า 3 หมื่นลบ.-รัฐออกมาตรการกระตุ้นการใช้จ่าย หนุนยอดขายโต โบรกฯเชียร์ซื้อเป้า 70 บ. ล่าสุด ณ เวลา 15.14 น. อยู่ที่ 53.25 บาท บวก 1 บาท หรือ 1.91% สู.สุดที่ 53.50 บาท ต่ำสุดที่ 52.75 บาท ด้วยมูลค่าซื้อขาย 344.88 ล้านบาท
12 ธ.ค. 2561

ผู้สื่อข่าวรายงานว่า ราคาหุ้น บริษัท เบอร์ลี่ ยุคเกอร์ จำกัด (มหาชน) หรือ BJC ล่าสุด ณ เวลา 15.14 น. อยู่ที่ 53.25 บาท บวก 1 บาท หรือ 1.91% สู.สุดที่ 53.50 บาท ต่ำสุดที่ 52.75 บาท ด้วยมูลค่าซื้อขาย 344.88 ล้านบาท

โดย บล.ดีบีเอส วิคเคอร์ส (ประเทศไทย) ระบุในบทวิเคราะห์ว่า จากกรณีศูนย์วิจัยกสิกรไทย จำกัด ประเมินเงินใช้จ่ายของคนในกรุงเทพฯช่วงเทศกาลปีใหม่ 62 ว่าจะอยู่ที่ 30,800 ล้านบาท ขยายตัว 4.1% เมื่อเทียบจากปีก่อน
ส่วนในต่างจังหวัดรัฐบาลก็ออกมาตรการกระตุ้นการใช้จ่ายผู้มีรายได้น้อยที่ถือบัตรสวัสดิการแห่งรัฐ ล่าสุดกระทรวงพาณิชย์ผนึกกับภาคเอกชน จัดมหกรรมลดราคาสินค้าพร้อมกันทั้งประเทศรวม 28 วัน (13 ธ.ค.61-9 ม.ค.62) คาดว่าจะมีเงินสะพัดในงานนี้ 5.5 หมื่นล้านบาท
ทั้งนี้ บล.ดีบีเอส วิคเคอร์ส (ประเทศไทย) มองว่าปัจจัยดังกล่าวนับเป็นบวกกับกลุ่มค้าปลีกของไทย ที่จะมียอดขายที่ดีขึ้นในช่วงปลายปีนี้ถึงต้นปี 62 หุ้นที่ได้ประโยชน์ เช่น BJC, BIGC, CPALL, ROBINS, MC เป็นต้น แนะนำซื้อ BJC ให้ราคาพื้นฐาน 70 บาท โดย BJC เป็นหุ้นมั่นคงและเติบโตได้อย่างมีเสถียรภาพปีละประมาณ 10-15%